Suid-Afrika se vierde eendagwedstryd teen Sri Lanka is gister op St. George’s Park in Port Elizabeth gespeel.
Sri-Lanka 189 (Anrich Nortje het 3 paaltjies geneem)
Suid-Afrika 190/4 (Quinton de Kock het sy vyfde agtereenvolgende vyftigtal in eendagkrieket aangeteken, naamlik 51 lopies)
Suid-Afrika wen met 6 paaltjies en loop met 4 – 0 voor in die reeks van vyf wedstryde.
Indië en Australië se vyfde en beslissende eendagwedstryd is in Delhi voltooi.
Australië wen met 35 lopies en palm die reeks met 3 – 2 in.
Cape Cobras 151
Die Titans wen met 10 paaltjies
Ses wedstryde word die naweek afgehandel. Die Bulls en die Sharks het egter die naweek ŉ loslootjie. Die Bulls het intussen aangekondig dat talle spelers se kontrakte aan die einde van dié seisoen gaan verval.
Chiefs 08:35 Hurricanes
Daar is vier veranderinge aan die Stormers se span gemaak. Die voorspelers Steven Kitshoff, Scarra Ntubeni en Juarno Augustus sal almal hul eerste wedstryde van die seisoen speel.
Lions 15:05 Rebels
Engeland se senter, Manu Tuilagi, het ŉ aanbod van die Franse klub Racing 92 van die hand gewys en weer ŉ nuwe kontrak met die Leicester Tigers geteken.
Angelique Kerber (Foto: Wimbledon, Twitter)
By die Paribas Ope op Indian Wells was daar in die ronde van 16 oorwinnings vir (2) Rafael Nadal asook (4) Roger Federer.
In die dubbelspel is Suid-Afrika se (7) Raven Klaasen en Michael Venus in die kwarteind in drie stelle uitgeskakel.
By die vroue-toernooi op Indian Wells sal (8) Angelique Kerber in die kwarteind teen die ongekeurde Venus Williams speel.
In Amerika begin die Spelers-kampioenskap vandag op TPC Sawgrass in Florida. Tiger Woods sal ook in aksie wees nadat hy verlede week met ŉ seer nek gesukkel het.
In die Europese reeks slaan die spelers vanoggend af in die Kenia Ope in Nairobi. Agt Suid-Afrikaners is in aksie. Dit sluit Justin Harding, Bryce Easton en George Coetzee in.
Die SA Ope vir vroue begin vanoggend in Kaapstad. Lejan Lewthwaite gaan probeer om ook dié toernooi in te palm nadat sy reeds die Meesterstoernooi vroeër vanjaar gewen het. Dié toernooi word by die Westlake Gholfklub gespeel.
Die Formule Een-reeks van 2019 begin komende naweek wanneer die eerste wedren Sondag in Melbourne gejaag word. Die eerste oefenrondes vind môre plaas terwyl die kwalifisering Saterdag afgehandel word.
In Eufa se kampioeneliga het Liverpool en Barcelona na die kwarteindstryd deurgedring.
Baroka 0 – 1 Golden Arrows